S-361/2014

Mál þetta, sem var dómtekið 24. þ.m., er höfðað með ákæru, útgefinni 20. júní 2014, á hendur K-x-x D-x-x M-x-x, kt. 000000-0000, Túngötu 23 í Sandgerði og T-x-x G-x-x S-x-x, kt. 000000-0000, Vesturbraut 6 í Reykjanesbæ. Samkvæmt ákæru og að teknu tilliti til framhaldsákæru 24. þ.m. eru ákærðu sóttir til saka „fyrir eftirtalin brot gegn almennum hegningarlögum:

I.

Gegn ákærða K-x-x, fyrir þjófnað í samvinnu við R-x-x A-x-x S-x-x L-x-x, kt. 000000-0000, með því að hafa, á tímabilinu frá kvöldi 5. apríl 2012 til kl. 00:37 þann 6. apríl 2012, í heimildarleysi, farið inn í Shellskálann við Strandgötu 15, Sandgerði, með því að ákærði K-x-x braut rúðu í útidyrahurðinni með hafnaboltakylfu og í kjölfarið fór ákærði ásamt R-x-x inn í verslunina og tóku ófrjálsri hendi sígarettukarton, píputóbak, fjármuni úr sjóðsvél, tyggjó og farsímainneignarkort, samtals muni að áætlaðri fjárhæð 126.340 krónur.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Gegn ákærðu [báðum] fyrir líkamsárás, með því að hafa, aðfaranótt sunnudagsins 19. ágúst 2012, fyrir utan veitingastaðinn Paddy's, Hafnargötu 38, Reykjanesbæ, slegið brotaþola, kt. 000000-0000, með krepptum hnefa í andlitið, með þeim afleiðingum að brotaþoli hlaut opið sár á augabrún við vinstra auga sem sauma þurfti með þremur sporum en einnig mar og mjúkvefjabólgur umhverfis augu ásamt opnu sári á neðra augnloki. Þá hlaut hann þokuský á auga.

Telst þessi háttsemi ákærðu varða við 1. mgr. 217. gr. almennra hegningarlaga nr. 19/1940, sbr. lög nr. 20/1981.“

Þess er krafist að ákærðu verði dæmdir til refsingar og til greiðslu alls sakarkostnaðar.

Í málinu er þess ennfremur krafist að ákærðu verði óskipt gert að greiða brotaþola 1.500.000 krónur í miskabætur. Upphaflega var að auki gerð krafa um greiðslu bóta að fjárhæð 50.000 krónur vegna fjárhagslegs tjóns, en frá henni var fallið við þingfestingu málsins. Krafist er vaxta samkvæmt 8. gr. laga um vexti og verðtryggingu nr. 38/2001 frá 19. ágúst 2012 til 16. janúar 2014, en dráttarvaxta samkvæmt 1. mgr. 6. gr. sömu frá þeim degi til greiðsludags. Loks er krafist málskostnaðar.

Ákærðu hafa fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi, verjendur og lögmaður brotaþola höfðu tjáð sig stuttlega um lagaatriði, bótakröfu og ákvörðun viðurlaga.

Sannað er með skýlausri játningu ákærðu, sem er í samræmi við framlögð sakargögn, að þeir hafi gerst sekir um þá háttsemi sem saksókn á hendur þeim tekur til samkvæmt framansögðu og eru brot þeirra réttilega heimfærð til refsiákvæða í ákæru.

Ákærða K-x-x D-x-x var með dómi 7. apríl 2011 gert að sæta fangelsi í 30 daga, skilorðsbundið til tveggja ára, fyrir þjófnaðarbrot. Þá gekkst hann 16. nóvember 2012 undir greiðslu sektar fyrir umferðarlagabrot. Með brotum sínum rauf ákærði skilorð samkvæmt framangreindum dómi. Verður refsing ákærða fyrir þau brot hans sem sá dómur tók til og brot hans sem sakfellt er fyrir í þessu máli ákveðin í einu lagi, sbr. 60. gr. almennra hegningarlaga með áorðnum breytingum. Þykir refsing hans með hliðjón 77. og 78. gr. almennra hegningarlaga og einnig í ljósi þess að brot samkvæmt ákærulið II framdi hann í félagi við annan mann, sbr. 2. mgr. 70. gr. laganna, hæfilega ákveðin fangelsi í 5 mánuði. Rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði T-x-x G-x-x hefur ekki áður sætt refsingu. Þykir refsing hans með vísan til 2. mgr. 70. gr. almennra hegningarlaga hæfilega ákveðin fangelsi í 3 mánuði og skal fullnusta hennar bundin skilorði svo sem nánar greinir í dómsorði.

á rétt til miskabóta úr hendi ákærðu á grundvelli 26. gr. skaðabótalaga nr. 50/1993. Þykja þær hæfilega ákveðnar 150.000 krónur. Þá verður ákærðu jafnframt gert að greiða málskostnað vegna bótakröfunnar, sbr. seinni málsliður 3. mgr. 176. gr. laga nr. 88/2008 um meðferð sakamála, en hann þykir að teknu tilliti til virðisaukaskatts hæfilega ákveðinn 100.400 krónur. Samkvæmt framansögðu verður ákærðu óskipt gert að greiða brotaþola 250.400 krónur. Um vexti af tildæmdum miskabótum fer svo sem í dómsorði greinir.

Sakarkostnaður samkvæmt framlögðu yfirliti sækjanda nemur 26.000 krónum og verður ákærðu gert að greiða hann óskipt. Um annan sakarkostnað, sem er þóknun skipaðra verjenda ákærðu og aksturskostnaður annars þeirra, fer svo sem í dómsorði greinir. Við ákvörðun þóknunar hefur verið tekið tillit til virðisaukaskatts.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, K-x-x D-x-x M-x-x, sæti fangelsi í 5 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, T-x-x G-x-x S-x-x, sæti fangelsi í 3 mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu greiði óskipt brotaþola 150.000 krónur í miskabætur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 19. ágúst 2012 til 16. janúar 2014, en dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 100.400 krónur í málskostnað.

Ákærði, K-x-x D-x-x, greiði þóknun skipaðs verjanda síns, Á-kk-ef J-kk-ef hæstaréttarlögmanns, 62.750 krónur.

Ákærði, T-x-x G-x-x, greiði þóknun skipaðs verjanda síns, Á-kvk-ef B-kvk-ef E-kvk-ef héraðsdómslögmanns, 62.750 krónur, og 9.280 krónur vegna aksturskostnaðar hans.

Annan sakarkostnað, 26.000 krónur, greiði ákærðu óskipt.

Þ-kk-nf I-kk-nf N-kk-nf